《鹿喻》
元代·王恽

我本麋鹿性，出处安自然。金镳非所慕，志在长林烟。

得远机阱地，食苹饮清泉。呦鸣锡同类，甘以辞华轩。

野兕出其侧，暗蹂山前田。农家伺所害，乃知兽之愆。

彼兕以计去，嘉禾岁芊芊。野人居山中，数亩事垦斸。

虑为町疃场，指鹿乃兕属。虽无擉刃心，见之恶且逐。

鹿心素无机，淡与标枝閒。遁迹入幽谷，择音远人寰。

尚为山中人，置疑齿颊间。

作者简介：王恽（yùn）（1227—1304年7月23日），字仲谋，号秋涧，卫州路汲县（今河南卫辉市）人。元朝著名学者、诗人兼政治家。一生仕宦，刚直不阿，清贫守职，好学善文，成为元世祖忽必烈、元裕宗真金和元成宗皇帝铁穆耳三代著名谏臣。其书法遒婉，与东鲁王博文、渤海王旭齐名。著有《秋涧先生全集》。散曲创作，今存小令41首。大德八年六月二十日，在汲县去世，终年七十八岁。